kalixlouiis/myanmar-wikipedia-corpus huggingface dataset:
အခြားတစ်ဘက်တွင်မူ သူများထက် နှာတစ်ဖျားသာ၍ အခြားသူများကို အုပ်ချုပ်ချင်သော သင်းအုပ်မျိုးကို သတိပေးထားသည်။
ထိုကဲ့သို့သောလူသည် ကြာလာသောအခါ အာဏာရှင်ဖြစ်၍ (သာသနာ နယ်တစ်ခု၏ အကြီးအကဲ၊ဂိုဏ်းချုပ်)၂ ရာစုတွင် တကယ်တွေ့ ရှိလာသည်။
နှုတ်ခွန်းချွေလွှာဆုပဏ္ဍာ (၁:၁-၄) ၂။
ဘုရားသားဂါယု (၁:၅-၈) ၃။
နိုင်ထက်စီးနင်းသမားဒရောတရပ် (၁:၉-၁၁) ၄။
ဆက်စပ်ကိုးကွယ်သူဒေမေတရိ (၁:၁၂) ၅။
တမာန်တော်၏စီမံချက်နှင့် ကောင်းကြီးမင်္ဂလာ (၁:၁၃-၁၄) TAGS: ရှင်ယောဟန်ဩဝါဒစာတတိယစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မှီဝိသေသလက္ခဏာ ရှင်လုကာက ခရစ်တော်၏ တပည့်တော် တစ်ပါးသဖွယ် ခရစ်ယာန်သမိုင်းကြောင်းကို ရေးသားနိုင်သကဲ့သို့ တမန်တော်များ၏ လုပ်ဆောင်ချက်များဟု ခေါ်ဆိုအပ်သည့် ဓမ္မာသစ်ကျမ်း နောက်ဆုံးကျမ်းစာကို ရှင်ယုဒရေးသားခဲ့သည်။
ဤဩဝါဒစာသည် ခရစ်ယာန်ထု အပေါင်းအတွက် ရည်ရွယ်ရေးသားခြင်း ဖြစ်သည်။
လွဲမှားသောသွန်သင်ချက် များရောက်လာနိုင်သဖြင့် သန့်ရှင်းသူများ၏ ကယ်တင်ခြင်းအား မနစ်နာစေရန် တရားစစ်တရားမှန်ကို နားလည်ဖို့ ရေးသားခြင်းဖြစ်သည်။
အကြောင်းအရာကို စီစဉ်တကျ ရေးသားထားသည်။
ဓမ္မဟောင်းနှင့် ယုဒထုံးတမ်းစဉ်လာ (ဧနောက်)များထဲမှ ယုံကြည်သူများကို နမူနာယူ၍ သွန်သင်ထားသည်။
စကားလုံးအသုံးအနှုန်း နာပျော်ဖွယ်မရှိသော်လည်း ဤဩဝါဒစာသည် သုံးပွင့်စုံ ဖိုခနောက်ကဲ့သို့ ခိုင်မြဲသော သော့ချက်ဖြစ်သည်။
(ဥပမာ အငယ် ၁၁ ကိုကြည့်ပါ)။
ရေးသားဟန် ဖြတ်လက်သွက်လက်၍ မှတ်သားရ လွယ်ကူသည်။
အသင်းတော်သည် ထာဝရ ကြွေးမြီဖြစ်ကြောင်း ကျမ်းစာအဆုံးတွင် ခမ်းနားစွာ အဆုံးသတ်ကောင်းကြီး ပေးထားသည်။
ကျမ်းစာ တိုတောင်းသော်လည်း အသက်တာအား တိုးတက်ရင့်ကျက်မှု အမှန်တကယ် ဖြည့်စွတ်ပေးနိုင်သည်။
ကျမ်းရေးသူ ပြင်ပလက္ခဏာ ကျမ်းစာ တိုတောင်းသော်လည်း ပြိုင်စံရှား ဖြစ်သည်။
ထိုအချက်အလက်များသည် တပည့်တော်တစ်ယောက်က တင်ပြခြင်း မဟုတ်သော်လည်း ပေတရု ဒုတိယဩဝါစာနှင့် ပတ်သက်သည့်အပြင် ထိုဝါဒစာထက်လည်း ထိတွေ့ဖွယ်ရာ ဖြစ်သည်။
Herman, Polycarp အပြင် အထူးသဖြင့် အေသင်ပညာရှင်များက အထူးအလေးထားသည်။
Tertullian က ဤကျမ်းစာပါ ဧနောက်ကို အထူးရည်ညွှန်းထားသည်။
Eusebius ကယုဒဩဝါဒစာစောင်ကို antilegomena အဖြစ်သတ်မှတ်ထားသည်။
အတွင်းသရုပ် ယုဒဟူသောနာမည်သည် Judas ဟုလည်းခေါ်၍ ဟေဗြဲဘာသာစကားဖြင့်Yehudah ဟုခေါ်သော လူသုံးများသည့် နာမည်ဖြစ်သည်။
” ဓမ္မသစ်ကျမ်းတွင် Judes ခုနှစ်ယောက်ပေါ်ထွန်း၍ သုံးကြိမ်တွင်မူ ”ယာကုပ်၏ ညီ-ယုဒ” ဤဩဝါဒကျမ်းကို ရေးသားသူဖြစ်သည်။
တပည့်တော်ယုဒ (မိမိကိုယ်ကိုသတ်သေသောယုဒရှကာရုဒ်မဟုတ်)အပိုဒ်ငယ် ၁ရ မှစ၍ သုံးနှုန်းထားသော လေသံအားဖြင့် ဖမ်းမိနိုင်သည်။
အကယ်၍ ကျမ်းရေးသားသူသည် ထိုယုဒဖြစ်လျှင် တပည့်တော် အငွေ့အသက် ပါရှိလိမ့်မည်။
ယုဒ။
ပေါလု၊ဗာနဗ၊သိလတို့နှင့် အန္တိအုတ်သို့ စေလွှတ်ခံရသည့် ခရစ်ယာန်ခေါင်းဆောင် (တ ၁၅:၂၂) ဖြစ်နိုင်ဖွယ်ရာ ရှိသည်။
သို့သော် ဤလူနှင့်ဩဝါဒ၏ ဆက်စက်မှုကွင်းဆက် အထောက်အထား သဲလွန်စမရှိ။
ယာကုပ်၏ညီ သခင်ယေရှု၏ မအေတူ ဖအေကွဲညီတော်(ရှင်ယာကုပ်ဩဝါဒ နိဒါန်းကိုလည်းကြည့်) ဖြစ်နိုင်ဖွယ်ရာ အများဆုံးဖြစ်သည်။
သခင်ယေရှု၊ နောင်တော်ယာကုပ်တို့၏ သဘောသဘာဝကို ပုံဖော်ထောက်ခံပြီး ထက်မြက်ပြတ်သားစွာရောင်စုံ တင်ပြထားသောကြောင့် ဤသူဟု လက်သင့်ခံရသည်။
နောင်တော် ယာကုပ်ကဲ့သို့ပင် သူ့ဘဝ အသက်တာအား ကယ်တင်ရှင်အတွက် အသုံးချသူဖြစ်သည်။
နောက်ဆုံးတွင် သခင်ယေရှုနှင့် လူ့ဇာတိသဘောသာမက ဝိညာဉ်ရေးရာတွင် ရစ်ပတ်သံယောဇဉ်ဖွဲ့နှောင်သူ ဖြစ်လာသည်။
ခရစ်တော်က ”ကောင်းကင်ဘုံ ၌ရှိတော်မူသော ငါ့အဘ၏အလိုတော်ကိုဆောင်သောသူသည် ငါ့ညီ၊ ငါ့နှမ၊ငါ့အမိဖြစ်သတည်း” (မ၁၂:၅ဝ)ဟု မဆိုသာတော့ပါ။
တမျိုးပြောရလျှင် နှုတ်ကပတ်တော်ကို ကြား၍ ကြားသည့် အတိုင်းလိုက်လျှောက်သူသည် သွေးသားတော်စပ်ခြင်းထက် ပို၍မင်္ဂလာရှိ၏။
(လု၁၁:၂၇)။
ယာကုပ်နှင့်ယုဒကဲ့သို့သော သံယောဇဉ် အစေခံများကဲ့သို့တည်း။
ဤညီအစ်ကိုနှစ်ယောက်သည် သူတို့၏နောင်တော် သခင်ဘုရားပြန်လည် ထမြောက်ခြင်းမတိုင်မီ အယုံအကြည်မရှိကြပါ။
ယုဒသည် ထိမ်းမြား လက်ထပ်ပြီးသောအခါ ဒေသနာဟောကြားရ သွားလေရာ၌ ဇနီးသည်ကို တကောက်ကောက်ခေါ်လေ့ရှိသည်။
(၁ကော၉:၅)။
ယုဒ၏ မြေးများသည် နှစ်ပေါင်း(၉ဝ)တိုင် အောင်Emperor Domitian ၏ဖမ်းဆီးခြင်းခံရသည်။
လယ်ယာလုပ်ငန်းခွင်တွင် ကြမ်းတမ်းစွာလုပ်ဆောင်ခဲ့ကြ ပြီးနောက် ဘေးမသီရန်မခပဲ ပြန်လည်လွတ်မြောက်ခဲ့ကြသည်။
အချိန်ကာလ ပေတရုက ယုဒကိုမှီငြမ်းသည်ဖြစ်စေ၊ယုဒကပေတရုကို မှီငြမ်းသည်ဖြစ်စေ၊ထိုကျမ်းနှစ်စောင်သည် အငြင်းပွားဘွယ်ရာရောက်အောင် တိုက်ဆိုင်လွန်းလှသည်။
ရှင်ပေတရုကဒုတိယဩဝါဒစာစောင် ၂:၁ နှင့် ၃:၃တွင် မိစ္ဆာဒိဌိများပေါ်ထွန်းလာမည်ဟု ဆိုထားသကဲ့သို့ ယုဒကလည်းအငယ် ၄တွင် ” အဓ္ဓမလူအချို့ ” ဟုဆိုထားသည်။
ထိုစကားနှစ်ခုကို ချင့်ချိန်လျှင် ယုဒစာစောင်သည် နောက်မှရေးသားဟန်တူသည်။
အေဒီ ၆ရ နှင့်၈ဝ အကြားဖြစ်နိုင်သည်။
အေဒီ ၇ဝ ခုနှစ်တွင် ယေရှုရှလင်မြို့ ပျက်စီးရာ ယုဒက ထိုအကြောင်းကို မရေးထားသဖြင့် အေဒီ ၆ရ နှင့်၇ဝ အကြားဖြစ်နိုင်သည်။
(အကယ်၍ အေဒီ ၈ဝ သို့မဟုတ် ၈၅ ခန့်တွင် ရေးလျှင် ယုဒသည် ဘိုးသက်ရှည်ဖြစ်သွားမည်) အခြားအလွန်အရေးကြီးသော သဲလွန်စတစ်ခုမှာ ဟေဗြဲခရစ်ယာန်များ၏ ယနေ့ထက်တိုင် အယူသီးသော အထိမခံ ရွှေပန်းကန်အကြောင်းဖြစ်သည်။
သမိုင်းနောက်ခံနှင့်ရည်ရွယ်ချက် ထိုခေတ်ထိုအခါတွင် ဘာသာရေးထုံးတမ်းစဉ်လာအရ ဘုရားသခင်၏အစေခံများ ရှိကြသော်လည်း သခင်ယေရှု၏ လက်ဝါးကတ်တိုင်ကို ဆန့်ကျင်သော ဘုရားသခင်၏ရန်သူများဖြစ်ကြသည်။
ယုဒသည်လည်း ထိုမိစ္ဆာဒိဋ္ဌိများနှင့်ပေါင်းဖက်ဆက်စပ်သူဖြစ်ခဲ့သည်။
ယုဒ၏ရည်ရွယ်ချက်မှာ ထိုမှားယွင်းချက် အထုပ်ဖြေပြသ ရန်ဖြစ်သည်။
မိစ္ဆာအယူဝါဒဆိုသည်မှာ အစစ်အမှန် ယုံကြည်သူ ဖြစ်သော်လည်း အသစ်မွေးဖွားခြင်းကို လက်သင့်မခံသော အယူအဆ ဖြစ်သည်။
နှစ်ခြင်းမင်္ဂလာ ခံယူပြီး ဒေသန္တရအသင်းတော်တွင် တတ်ကြွစွာ ပါဝင်ကောင်းပါဝင်နိုင်သည်။
သို့သော် ခွေးမြီးကောက် ကျည်တောက်စွပ်သကဲ့သို့ တခဏသာခံပြီး ကယ်တင်ရှင်သခင်အား ပြစ်တင်ရှုတ်ချလာသည်။
ခရစ်တော်၏ ဇာတိတော်ကိုလည်း လက်မခံ။
ကရာနီကုန်းတောင်ပေါ်က ကယ်တင်ခြင်း အမှု၊ ရုပ်ခန္ဓအားဖြင့်ပြန်လည် ထမြောက်ခြင်းနှင့် အခြေခံယုံကြည်ချက်များကို ငြင်းပယ်သူဖြစ်သည်။
ယုံကြည်မှုကျဆင်းခြင်း မဟုတ်ပါ။
လုံးဝမပြောင်းလဲသူ ဖြစ်သည်။
ဘုရားသခင်၏ ကယ်တင်ခြင်းနည်းလမ်းကို အကြွင်းမဲ့ ပစ်ပယ်သူဖြစ်သည်။
မယုံကြည်မှုတွင် စိတ်ခိုင်လျှက် ခရစ်တော်၏ ဘုရားသခင်ဖြစ်ခြင်း ခါးခါးသီးသီး ငြင်းပယ်ဆန့်ကျင်သူဖြစ်သည်။
မိစ္ဆာဒိဋ္ဌိယုံကြည်ခြင်းသည် ကယ်တင်ရှင်အား ငြင်းပယ်ရုံမျှသာ မဟုတ်ပါ။
(ပေတရုလည်းထိုကဲ့သို့ဖြစ်ခဲ့သည်။
) ယုံကြည်သူကောင်းဖြစ်သည့် အားလျော်စွာ ဓားတောင်ကို မကျော်လွှားနိုင်ခဲ့သော်လည်း ဘုရားသခင်အား နှလုံး သွေးသားထဲက အမှန်တကယ်ချစ်ခင်ကြောင်းကို ကြီးစွာသော နောင်တရခြင်း၊ အားသစ်အင်သစ်ပြန်ထူထောင်ခြင်းဖြင့် အလုပ်သက်သေပြခဲ့သည်။
ယုဒရှကာရုတ်သည်လည်း မိစ္ဆာဒိဋ္ဌိ တစ်ဦးဖြစ်သည်။
တပည့်တော်လုပ်စားခဲ့သည်။
သုံးနှစ်သုံးမိုးလုံးလုံး ခရစ်တော်နှင့် တပူးပူးတတွဲတွဲ ခရီးသွားလာခဲ့ကြသည်။
ဘဏ္ဍာထိန်းအဖြစ် အမှုတော်မြတ်တွင် ပါဝင်ခဲ့သော်လည်း နောက်ဆုံးတွင်မူ ဒေနာရီသုံးဆယ်မျှဖြင့် ခရစ်တော်အားရောင်းစားသစ္စာဖောက်ခဲ့သည်။
မိစ္ဆာဒိဋ္ဌိအယူမှားခြင်းသည် မရဏသေရွာလမ်းလျှောက်ခြင်း ဖြစ်သည်။
”ထိုအပြစ်ကို လွတ်စေခြင်းငှာ ဆုတောင်းရမည်ဟု ငါမဆို။
” (၁ ယော၅:၁၆)။
ထိုသူသည် နောက်တစ်ကြိမ် နောင်တရစရာ အကြောင်းမရှိနိုင်။
ဘုရားသားတော်အား လက်ဝါးကတ်တိုင်သို့ တင်ပို့ အရှက်ခွဲသူဖြစ်သည်(ဟေဗြဲ ၆:၆)” သမ္မာတရားကို သိပြီးမှ ကိုယ့်အလိုကိုလိုက်၍ ပြစ်မှားလျှင်နောက်တဖန် အပြစ်ဖြေသော ယဇ်ပူဇော်ရာ အခွင့်မရှိပဲ ‘ဒဏ်စီရင်ခြင်းကို ခံရမည်ဟု ကြောက်မက်ဘွယ်သော မြော်လင့်ရသော အကြောင်း၊ ငြင်းဆန်သောသူတို့ကို ဖျက်ဆီးဘို့ရာ အမြတ်တော် မီးလောင်ခြင်းကို ခံရသော အကြောင်းရှိ၏။
”ဟေဗြဲ ၁ဝ:၂၆-၂၇)ဟုကျမ်းစကားက ဆိုထားသည်။
ထိုမိစ္ဆာဒိဋ္ဌိ အယူဝါဒသည် ကနဦး အသင်းတော်များထဲမှ သန္ဓေမျိုးစေ့ တည်ထားသည်။
ရှင်ပေါလုက ဧဖက် အသင်းတော်အား” ငါမရှိသည့်နောက် ကြမ်းတမ်းသော တောခွေးတို့သည် သိုးများကို မသနားပဲ သင်တို့အထဲသို့ ဝင်မည်ကို၎င်း၊ တပည့်တော်များကို သွေးဆောင်ခြင်းငှာ မှားယွင်းသောစကားကို ပြောတတ်သောလူတို့သည် သင်တို့အထဲ၌လည်း ပေါ်လာမည်ကို၎င်း ငါသိ၏။
”(တ ၂ဝ:၂၉-၃ဝ)ဟု သင်းအုပ်များအား သတိပေးခဲ့သည်။
ရှင်ယောဟန်ဩဝါဒ ပထမစာစောင်တွင်လည်း ခရစ်ယာန်အသိုင်းအဝိုင်းတွင် မိဿဟာယဖွဲ့ပြီး ခရစ်တော်အား ဆန့်ကျင်သူများအကြောင်း နှင့် ပတ်သက်၍ (၁ကော၂:၁၈-၁၉) ကိုးကား၍ သတိပေးထားသည်။
၂ သက်၂:၂-၄တွင်လည်း ဘုရားသခင်၏ နေ့ရက်ရောက်ခါနီးလေ မိစ္ဆာအယူဝါဒ ကြီးမားလေလေဖြစ်မည့် အကြောင်း သတိပေးထားသည်။
ထိုအကြောင်းနှင့် ပတ်သက်၍ ကျမ်းစာက ဤသို့ဆိုထားသည်။
ပထမဦးစွာ ဘုရားသခင်သည် အသင်းတော်အား အာကာသတွင် တွေ့ဆုံလက်ခံပြီး အဘဘုရားသခင်ထံသို့ ချီဆောင်သွားမည်။
(ယော၁၄:-၁-၃၊၁ သင် ၄:၁၃-၁၈)။
ထိုနေရာရောက်သောအခါ မည်ကာမတ္တခရစ်ယာန်များသည် ဘုရားသခင်၏လက်ဝဲဘက်တွင်ထားမည်။
ထို့နောက် လူရှေ့တွင် ငြင်းပယ်သောသူများအား သခင်ဘုရားကလည်း ငြင်းပယ်မည်။
ထို့နောက်သခင်ဘုရား၏ဘေးဒဏ်ကြီး (၇)နှစ်ကာလစတင်မည်။
ဒုစရိုက်လူသည် ခရစ်တော်ကို ဆန့်ကျင်ရုံမျှမက သူ့ကိုယ်သူလည်း ဘုရားကဲ့သို့ မှတ်ယူစေကာ ကိုးကွယ်ကြရန် တောင်းဆိုလိမ့်မည်။
နောက်ဆုံးနေ့ရက်များတွင် အတုအယောင်ဆရာများ ပေါ်ပေါက်လာမည့်အကြောင်းကို( ၂ ပေ၂)တွင် အသေးစိတ်ပုံဖော်ထားသည်။
ယုဒ၏ရှင်းပြချက်များနှင့် ကျမ်းပြိုင်ဖြစ်သည်ကို အောက်တွင် ဆက်စပ်ကြည့်ကြပါစို့။
ယုဒ ၂ ပေ ၁:၄ ၂:၁-၃ ၁:၇ ၂:၆ ၁:၈ ၂:၁ဝ ၁:၉ ၂:၁၁ ၁:၁ဝ ၂:၁၂ ၁:၁၆ ၂:၁၈ ထိုကျမ်းပြိုင်နှစ်ခုတွင် ခြားနားချက်ရှိသော်လည်း ခပ်ဆင်ဆင်က ပိုများသည်။
ယုဒဩဝါဒစာတွင် နောဧ၊ ရေလွှမ်းမိုးခြင်းနှင့် လောကအကြောင်း မပါရှိပါ။
ဣသရေလများ အဲဂုတ္တုပြည်မှ ကယ်ထုတ်ပုံ ၊ မိက္ခေလ၊ ကာဣန၊ ကောရနှင့်ဧနောက်၏ ပရောဖက်ပြုချက်များ ချန်လှပ်ထားသည်။
ကောင်းကင်တမန်များသည် အပြစ်တူသူများ ဖြစ်ကြောင်း ယုဒက မပြောပါ။
မှားယွင်းသော အတုအယောင်ဆရာများ ယုံကြည်သူတို့၏ အလစ်အငိုက်တွင် ဝင်ရောက်နေရာ ယူတတ်ကြောင်းကို ဆိုလိုသည်။
(ငယ် ၄)။
ထို့ကြောင့် ဤကျမ်းပြိုင်နှစ်ခုသည် မှင်ခံစက္ကူခံ၍ ရေးသားသလားဟု တွေးတောခြင်းထက် သန့်ရှင်းသော ဝိညာဉ်တော်က အကြံတစ်ခုစီရှိ၍ ရွေးချယ်ခြင်းဖြစ်သည်ဟု ယူဆသင့်သည်။
အဘယ့်ကြောင့်ဆိုသော် တော်တော် များများတူသော်လည်း ထပ်တူထပ်မျှမဟုတ်ပါ။
ခရစ်ဝင် ကျမ်း လေးကျမ်းမှ ကျမ်းပိုဒ်များကို ဧဖက်၊ ကောလောသဲတွင် ပြန်တွေ့ရရာ ဘုရားသခင်က မလိုအပ်ဘဲ နောက်တစ်ကြိမ် ဖော်ပြခြင်း မဖြစ်နိုင်။
ထိုကျမ်းပြိုင်နှစ်ခု၏ ဆင်တူရိုးမှား ဖြစ်မှုနှင့် ခြားနားချက်များကို ဝိညာဉ်မျက်စိဖြင့်သာ အဓိပ္ပာယ်နားလည်နိုင်သည်။
နှုတ်ခွန်းဆက်သခြင်း (၁:၁-၂) ၂။
မိစ္ဆာဒိဋ္ဌိအား မျက်နှာဖုံးခွာခြင်း (၁:၃-၁၆) ၃။
မိစ္ဆာဒိဋ္ဌိများကြား၌ရှိသော ယုံကြည်သူများ၏ အခန်းကဏ္ဍ (၁:၁၇-၂၃) ၄။
ကျက်သရေတင့်တယ် ကောင်းကြီးမင်္ဂလာ (၁:၂၄-၂၅) TAGS: ရှင်ယုဒဩဝါဒစာ ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
thumb|၉ရာစုနှစ်က သရုပ်ဖော်ပုံများဖြင့် ရေးသားထားသော Bible of San Paolo fuori le Mura မှ ဗျာဒိတ်ကျမ်း၏ ရှေ့မျက်နှာပုံ ဗျာဒိတ်ကျမ်း () သည် ခရစ်ယာန်ဘာသာ ဓမ္မသစ်ကျမ်း၏ နောက်ဆုံးကျမ်းစာ ဖြစ်သည့်အပြင် ခရစ်ယာန် သမ္မာကျမ်းစာ၏ နောက်ဆုံးကျမ်းလည်းဖြစ်သည်။
ဗျာဒိတ်ကျမ်းကို အင်္ဂလိပ်ဘာသာဖြင့် Book of Revelation အပြင် Apocalypse of John (သို့) Revelation to John (သို့) Revelation from Jesus Christ ဟူသော အမည်များဖြင့်လည်း သုံးစွဲကြသည်။
ခေါင်းစဉ်သည် ကွိုင်းနီးဂရိဘာသာစကားမှ apokalypsis ဟူသော စကားလုံး (အနက်: ဖွင့်ဟခြင်း၊ ဖွင့်ထုတ်ခြင်း၊ လျှို့ဝှက်ချက်ကို ထုတ်ဖော်ခြင်း) မှ ဆင်းသက်လာသည်။
ဗျာဒိတ်ကျမ်းသည် ဓမ္မသစ်ကျမ်းစာများအနက် ကမ္ဘာပျက်ကိန်းကို ပြဆိုသည့် တစ်ခုတည်းသော ကျမ်းစာဖြစ်၏။
ထို့ကြောင့်ပင် ခရစ်ယာန်ဘာသာ၏ နောက်ဆုံးတရားစီရင်ခြင်း အခန်းကဏ္ဍတွင် အဓိကနေရာမှ ပါဝင်လေသည်။
စံတော်မီ ဝိသေသလက္ခဏာ သမ္မာကျမ်းစာအုပ်၏ နောက်ဆုံးကျမ်းဖြစ်သော သိသာထင်ရှားစွာ “ဗျာဒိတ်ကျမ်း”ကို မူရင်းစကားတွင် “Apokalupsis” ဟုဆိုထားသည်။
စကားလုံး၏ အနက်အဓိပ္ပာယ်မှာ “ချွင်းချက်ဖုံးကွယ်ထားခြင်း” မရှိဟု အနက်ရသည်။
apocalyptic ကို ဒံယေလ၊ ယေဇကျေလနှင့် ဇာခရိအစရှိသော ဓမ္မဟောင်းတွင် သုံးကြပြီး ဓမ္မသစ်ကျမ်းတွင်မူ ဤနေရာတခုတည်းတွင်သာ သုံးထားသည်။
လာမည့်အနာဂတ် ရူပါရုံများကို သက်သေ၊ ပုံရိပ်နှင့် အခြားလက္ခဏာများဖြင့် ပုံဖော်ထားသည်။
ဤဗျာဒိတ်ကျမ်းသည် ဘုရားသခင်နှင့် သိုးသူငယ်၏ နောက်ဆုံးအောင်ပွဲ မဟုတ်ပါ။
ပြီးခဲ့သော ကျမ်းစာ (၅၅)အုပ်၏ ပြည့်စုံရာလည်းဖြစ်သည်။
ဤကျမ်းစာအုပ်ကို ဖတ်ရှုခြင်းဖြင့် ကျမ်းစာတအုပ်လုံးအား မည်ကဲ့သို့ နားလည်နိုင်ရမည်နည်း။
အကျင့်သိက္ခာ၊ ပုံလက္ခဏာအဖြစ်အပျက်၊ ကိန်းဂဏာန်း၊ အရောင်အသွေး အစရှိသည်တို့ကို ကြည့်ခြင်းအားဖြင့် ရှေးယခင်က နှုတ်ကပတ်တော်များနှင့် ကိုက်ညီပြည့်စုံလာကြောင်း တွေ့ကြရမည်။
အချို့က ဤကျမ်းအုပ်ကို ကျမ်းစာအုပ်၏ “မဟာဌာန အချုပ်အချာ”ဟုတင်စားခေါ်ဝေါ်ကြသည်။
အဘယ်ကြောင့်ဆိုသော် ရှိသမျှရထားများ ဆိုက်ရောက်ရာဠာနဖြစ်သည်။
မည်သည့်ရထားများနည်း။
ကမ္ဘာဦးကျမ်းမှစ၍ နောက်ဆက်တွဲကျမ်းများ၊ ကြက်သီးမွှေးထစရာ၊ ကယ်နှုတ်ခြင်းအကြောင်း၊ ဣသရေလလူများ၊ တပါးအမျိုးသားများ အသင်းတော်စာတန်က ဘုရားသခင်၏ လူများကို ဖျားယောင်းသွေးဆောင်ပုံ၊ အန္တိခရစ်ယာန်များ အစရှိသည်သာမက အခြားအကြောင်းအရာပေါင်းစုံ ပါဝင်သည်။
အေဒီ ၄ ရာစုနှစ်ကတည်းက ကျမ်းပယ်ဟု မကြာခဏ မှားယွင်းစွာ ငြင်းခဲ့ကြသော ရှင်ယောဟန်၏ ဤဗျာဒိတ်တော်သည် ယေရှုခရစ်တော် ဗျာဒိတ်တော်အမှန်ဖြစ်သည် (၁:၁)။
သမ္မာကျမ်းစာအုပ်၏ အမြင့်ဆုံးလိုအပ်ချက်ဖြစ်သည်။
အနာဂတ်တွင် ဖြစ်ပေါ်လာမည့် အရာခတ်သိမ်းကို ဖော်ပြပေးသည်။
မယုံကြည်သူများအား နောင်တရ၍ ဘုရားသခင်၏ သားသမီးဖြစ်လာဖို့ သတိပေးထားသည်။
ကျမ်းရေးသူ စာရေးသူသည် ယောဟန်ဖြစ်ကြောင်း (၁:၁၊ ၄၊ ၉၊ ၂၂:၈) တို့တွင် သူ့ကိုယ်သူ မိတ်ဆက်ထားသည်။
သူ၏အရှင်သခင် ယေရှုခရစ်တော် မိန့်မှာချက်အတိုင်း ရေးသားခြင်းဖြစ်သည်။
ရှေးယခင်က ယုံကြည်ခြင်းအားကြီးသော တပည့်တော် ဇေဗေဒဲ၏သား ယောဟန်နှစ်ပေါင်းများစွာ ဧဖက်တွင် အမှုတော်ထမ်းရွက်သူ (အခန်း ၂နှင့် ၃တွင် အသင်းတော် (၇)ပါးရှိရာ အာရှမိုင်းနားဒေသ) ဖြစ်သည်။
Domitian များက ပတ်မုကျွန်းသို့ ပြည်နှင်ဒဏ်ပေးသူဖြစ်သည်။
သခင်ဘုရား၏ ဖော်ပြစေခိုင်းချက်အရ ထိုနေရာတွင် ရေးသားခြင်းဖြစ်သည်။
နောင် ဧဖက်မြို့သို့ရောက်သောအခါ အရွယ်အိုမင်း၍ ကံကုန်သည်။
Justin Martyr, Irenaeus, Terullian, Hippolytus, Clement of Alexandria, Origen နှင့် အခြားကျမ်းစာအုပ်များကလည်း ရှင်ယောဟန် ရေးသားသည်ဟု ဆိုကြသည်။
အေဒီ-၁၅၀ခန့်တွင် အဲဂုတ္တုပြည်၌ ပြန်တွေ့ရသော Apocryphon of John ဟူသည့်စာအုပ်တွင်လည်း ညီကိုယာကုပ်က ရှင်ယောဟန်၏ လက်ရာဖြစ်ကြောင်း ဝန်ခံထားသည်။
ပထမဦးဆုံးဆန့်ကျင်သူမှာ အယူများ Dionysius of Alexandria ဖြစ်သည်။
အနှစ်တထောင် အုပ်စိုးခြင်းကို သဘောမတူ (ဗျာ ၂၀)။
ပြတ်ပြတ်သားသား ငြင်းဆိုခြင်းလည်းမဟုတ်ဘဲ John Mark လေသံလိုက်၍ “John the Presbyter” ဖြစ်နိုင်ဖွယ်ရာရှိသည်ဟု ဆိုသည်။
သို့သော် ခေတ်သစ်ကျမ်းစာ ပညာရှင်အများစုက ငြင်းပယ်ကြသည်။
အသင်းတော် သမိုင်းကြောင်းတွင် “John the Presbyter” ( Elder) အကြောင်း အထောက်အထား သက်သေမတွေ့ရပါ။
အထူးသဖြင့် ရှင်ယောဟန်ဩဝါဒစာစောင် နှစ်နှင့်သုံးတွင် သူ့နာမည်မပါရှိပါ။
အထူးသဖြင့် ရှင်ယောဟန်ဩဝါဒစာစောင် နှစ်နှင့်သုံးတွင် သူနာမည်မပါရှိ။
ထိုဩဝါဒစောင်နှစ်စောင်သည်ပထမ စာစောင်ကဲ့သို့ပင် အရေးအသားဝေါ်ဟာရမှစ၍ အလွန်ဆင်တူသည်။
တသဘောတည်းတလေသံတခုတည်းရှိသည်။
အတွင်းသရုပ်လက္ခဏာ မရှင်းလင်းသော်လည်း ပြင်ပန်းလက္ခဏာမှာ ရှင်းလင်း သေချာပါသည်။
“Semitic”(သဒ္ဒါတွင် solecismsဟု ရံဖန်ရံခါသုံးသည်) ဟူသောစကာလုံးကို သုံးခြင်းအားဖြင့် (Apocalype) ရေးသားသူသည် ရှင်ယောဟန်ခရစ်ဝင်ကျမ်း ရေးသားသူဖြစ်သည်။
မတူညီသော အချက်များကို ရှင်းပြနိုင်သည့်အပြင် ထိုကျမ်းနှစ်စောင် အကြားတွင် ဝိဝါဒကွဲပြားစရာ မရှိနိုင်တော့ပါ။
အချို့က ဗျာဒိတ်ကျမ်းကို နှစ်ပေါင်း ၅၀၊ ၆၀ ခန့်က (ကလောဒီ သို့မဟုတ် နေရူးအုပ်စိုးသည့်ကာလ) တွင် ရေးသားသည်ဟု ဆိုကြသော်လည်း ဂရိများကြီးစိုးသည့် နှစ်ပေါင်းများစွာ ကြာပြီးမှ ရေးသားခြင်းဖြစ်သည်။
ထိုအကြောင်း စဉ်းစားစရာမလိုတော့ပါ။
ရှင်ယောဟန်နှင့် သူ့ ဧဝံဂေလိအမှုသာဖြစ်သည်။
ယခုပြောလိုသည်မှာ ပတ်မု(Patmos)သို့ ပြည်နှင်ဒဏ်ခံရသည့်အကြောင်း ဖြစ်သည်။
(ကျမ်းစာရေးသားသူများကို တသဘောတည်း တပုံစံတည်းရေးရန် ဘုရားသခင်က မခိုင်းပါ။
မိမိတို့တတ်ကျွမ်းသည့် အတိုင်းရေးသားရန် တဦးစီအား ဉာဏ်ပညာပေးထားသည်။
) ခရစ်ဝင်ကျမ်း ရှင်ယောဟန်နှင့် ဗျာဒိတ်ကျမ်း နှစ်ခုစလုံးတွင် အလင်းနှင့်အမှောင်၏ ရည်ရွယ်ချက်ကို ရှင်းပြထားသည်။
“သိုးသူငယ်” “အောင်ပွဲခံခြင်း” “နှုတ်ကပတ်တော်” “သမ္မာတရား” “အသက်စမ်းရေ” နှင့် အခြားစပ်ဆက်သော စကားလုံးများ တွေ့ရသည်။
(ယော ၁၉:၃၇ နှင့် ဗျာ ၁:၇) သည် (ဇာ ၁၂:၁၀) တွင် “မဟုတ်” အဖြစ်သုံးသည့် “pierced” စကားလုံးသည် Septyagint ၌တွေ့ရသည်။
သို့သော် အခြားစကားလုံးကို “pierced” ဖြင့် ဘာသာပြန်ဆို သုံးနှုန်းထားသည်။
စကားလုံး အသုံးအနှုန်းနှင့် ဟန်ပန်တွင် ရှင်ယောဟန်ခရစ်ဝင် ယောဟန်နှင့် ဗျာဒိတ်ကျမ်းသည် များစွာကွဦခြားချက်ရှိသည်။
ဗျာဒိတ်ကျမ်းတွင် ဓမ္မဟောင်းကျမ်းမှ ဟေဗြဲအသုံးအနှုံး အလေ့အထများစွာ သုံးနှုန်းထားသည်။
သို့သော် နောက်ဆုံးကောက်ချက်ဆွဲရလျှင် တပည့်တော်ယောဟန် ၊ဇေဗေဒဲ၏သား ၊ ယာကုပ်၏ညီကိုက ရေးသားကြောင်း သေချာပါသည်။
ထိုသို့ဆိုလျှင် အငြင်းအခုံမရှိ ပြဿနာရှင်းသွားမည်ဟု ထင်ပါသည်။
အချိန်ကာလ ဗျာဒိတ်ကျမ်းကို အချို့က နှစ်၅၀ (သို့) ၆၀ အတွင်းမှာ ရေးသားခြင်းဖြစ်သည်ဟု ယူဆကြသည်။
အချို့ကမူ ၁၃:၁၈ တွင်ပါ “၆၆၆”ဟူသော ကိန်းဂဏန်းသည် နေရိုးကို ရည်ညွန်းခြင်းဖြစ်သည်ဟု ယုံကြည်ကြသည်။
ထိုစကားက ရှေးကျသည်ဟု ဆိုလိုဟန်ရှိသည်။
ဤအကြောင်းပြချက်များသည် ရေးသားသည့်အချိန်ကာလကို အဖြေပေးစွမ်းနိုင်စွမ်း မရှိပါ။
(နေရိုးမရှိတော့သည့်နောက်ပိုင်းကာလ ဖြစ်ဖွယ်ရာပိုများပါသည်။
) အသင်းတော် ဖခင်ကြီးများက Domitian အုပ်စိုးသည့်ကာလ နေညှိချိန် (AD ၉၆ ခန့် )တွင် ပတ်မုကျွန်း၌ ရှင်ယောဟန် ရေးသားထားသည်ဟု ခံယူကြသည်။
ခရစ်ယာန်များအားလုံး လူတိုင်းလက်ခံနိုင်ကြမည် ထင်ပါသည်။
ရည်ရွယ်ချက် ဗျာဒိတ်ကျမ်းကို နားလည်ရန် သော့ချက်မှာ အပိုင်း (၃)ပိုင်းဖြင့် ခွဲကန့်ခြင်းဖြစ်သည်။
အခန်း ၁တွင် ယေရှုခရစ်တော်သည် တရားစီရင်ခြင်း ဝတ်ရုံကို ဆင်မြန်းလျက် အသင်းတော် (၇)ပါးကြားတွင် ရပ်တည်ပုံဖြစ်သည်။
အခန်း ၂နှင့် ၃တွင် ယနေ့ အသင်းတော်ခေတ်ကာလကို ယှဉ်ပြထားသည်။
အခန်းပေါင်း ၁၉ ခန်းဖြင့် အသင်းတော် နိဂုံးပိုင်း၌ တွေ့မြင်ရမည့်အရာများကို ဗျာဒိတ်ပေးထားသည်။
ဤကျမ်းကို အောက်ပါအတိုင်း အပိုင်း(၃)ပိုင်း ခွဲ၍ လေ့လာကြည့်ကြရအောင်။
ယောဟန် မြင်တွေ့ခဲ့သည့် အရာ များ။
အသင်းတော်များတွင် ခရစ်တော် အပြစ်စီရင်သူအဖြစ် ဗျာဒိတ်တော်ပေးခြင်း။
မြင်ခဲ့သည့် အရာများ။
တပည့်တော်များ သေလွန်သည့်အချိန်မှစ၍ ယုံကြည်သူများအား ခရစ်တော်ဘုရား ချီဆောင်သည့်ကာလအထိ၊ အသင်းတော်ကာလတွင် ဖြစ်ပျက်မည့် အရာများ (အခန်း ၂၊၃)။
ထိုသို့ ချီဆောင်ပြီးနောက် ဖြစ်ပေါ်လာမည့် အရာများ။
သန့်ရှင်းသူများအား ထာဝရနိုင်ငံတော်သို့ စိုးစံဖို့ရာ ချီဆောင်ခြင်း( အခန်း ၄-၂၂)။
ဤအကြောင်းကို လွယ်ကူစွာ နားလည်သဘောပေါက်နိုင်ရန် အောက်ပါအတိုင်း တပ်ဆင်လေ့လာရမည်။
(က) အခန်း ၄မှ ၁၉ ထိ ဘေးဒဏ်ကြီးကာလ မယုံကြည်သူ ဣသရေလများနှင့် မယုံကြည်သူ တပါးအမျိုးသားများ အပြစ်စီရင်မည့် အနည်းဆုံး(၇) နှစ်တာကာလ ပါဝင်သည်။
ထိုအပြစ်စီရင်ခြင်းကို အောက်ပါအတိုင်း ရှင်းပြထားသည်။
တံဆိပ် (၇)ခု။
တံပိုး (၇)လက်။
ဖလား (၇)လုံး။
(ခ) အခန်း ၂၀-၂၂ သည် ခရစ်တော်ဘုရား ဒုတိယအကြိမ် ကြွလာမည့်အကြောင်း ဖြစ်သည်။
ကမ္ဘာမြေကြီးပေါ်တွင် နိုင်ငံတော်တည်မည့်အကြောင်း၊ ပလ္လင်ဖြူတရားစီရင်ခြင်းနှင့် နိစ္စထာဝရနိုင်ငံတော် အကြောင်းပါသည်။
ဘေးဒဏ်ကြီးကာလတွင် တံဆိပ်တုံး(၇)ခုနှင့် တံပိုး (၇)လက်တွင် ဖလား(၇) ခုလည်းပါဝင်သည်။
ထိုဘေးဒဏ်ကြီးကာလကို ဇယားဖြင့် အောက်ပါအတိုင်း မြင်တွေ့နိုင်သည်။
တံဆိပ် ၁ ၂ ၃ ၄ ၅ ၆ ၇ တံပိုး ၁ ၂ ၃ ၄ ၅ ၆ ၇ ဖလား ၁ ၂ ၃ ၄ ၅ ၆ ၇ 'စကားချပ် အထက်ပါဇယားချပ်တွင် ဗျာဒိတ်ကျမ်း အဓိက အခန်းများကို ပြသပါသည်။
ဘေးဒဏ်ကြီးကာလတွင် အထွေထွေအပြားပြား ကြုံတွေ့ကြရမည့် အကြောင်းကို လိပ်ပတ်လည်အောင် ရှင်းပြထားသည်။
အချို့ ကျမ်း ဆရာများက ဤစကားညှပ်ကိုလိုအပ်သည်ဟု သဘောရကြသဖြင့် အချက်အချာကျသော အရာများအဖြစ်ရှင်းပြထားသည်။
တံဆိပ်ခတ်နှိပ်ထားသော ယုဒသန့်ရှင်းသူ ၁၄၄၀၀၀ (၇:၁-၈)။
ထိုကာလအတွင်းမှ တပါးအမျိုးသား ယုံကြည်သူများ (၇:၉-၁၇)။
ဘုန်းတန်ခိုးရှိသော ကောင်းကင်တမန်နှင့် စာခွန်ငယ် (အခန်း ၁၀)။
သက်သေခံချက်နှစ်ခု (၁၁:၃-၁၂)။
ဣသရေလနှင့် နဂါး (အခန်း ၁၂)။
သားရဲနှစ်ကောင် (အခန်း ၁၃)။
ဇိအုန်တောင်ပေါ်က ခရစ်တော်နှင့် ၁၄၄၀၀၀ (၁၄:၁-၅)။
ကောင်းကင်သားများနှင့် နိစ္စထာဝရသတင်းကောင်း (၁၄:၆-၇)။
ဗာဗုလုန်၏ အားနည်းချက်အား ပဏာမကြေညာချက် (၁၄:၈) ၁၀။
သားရဲကိုးကွယ်သူများသို့ သတိပေးချက် (၁၄:၉-၁၂)။
ဆွတ်ခူးခြင်းနှင့် ရိတ်သိမ်းခြင်း (၁၄:၁၄-၂၀)။
ဗာဗုလုန်ပျက်စီးခြင်း (၁၇:၁-၁၉:၃)။
ကျမ်းစာအုပ်ထဲမှ အမှတ်လက္ခဏာများ ဗျာဒိတ်ကျမ်းသည် များသောအားဖြင့် အမှတ်လက္ခဏာဖြင့် သွန်သင်သည်။
ကိန်းဂဏန်း၊ အရောင်အဆင်း၊ ဓာတ်သတ္တုပစ္စည်း၊ ကျောက်မျက်ရတနာ၊ သားရဲ၊ ကြယ်၊ မီးတိုင် အစရှိသဖြင့် လူ။
အရာဝတ္ထုနှင့် သမ္မာတရားများကို ရည်ညွန်းသည်။
ကံအားလျော်စွာ ထိုအမှတ် လက္ခဏာများသည် ကျမ်းစာထဲတွင် ရှင်းလင်းစွာ အနက်ဖွင့်ဆိုထားသည်။
ဥဒါဟာဂုဏ်အားဖြင့် ကြယ်ခုနှစ်လုံးသည် အသင်းတော်(၇)ပါး၏ ကောင်းကင်တမန်များဖြစ်သည်။
နဂါးကြီးသည် စာတန်၊ မာရ်နတ် (၁၂:၉)နှင့် အခြားဆက်စပ် ပစ္စည်းများသည်လည်း ကျမ်းပိုဒ်များတွင် တွေ့ရှိကြရမည်။
အသက်ရှိသော တိရစ္ဆာန်လေးကောင် (၄:၆) သည် ယေဇကျေလ (၁:၅-၁၄)ပါ သတ္တဝါများဖြစ်သည်။
ယေဇကျေလ ၁၀:၂၀တွင် ခေရုဗိမ်များအဖြစ် ပုံဖော်သည်။
ကျားသစ်၊ ဝံနှင့် ခြသေ့် (၁၃:၂)သည် (ဒံယေလ ၇)ပါ ဂရိ၊ ပါရှားနှင့် ဗာဗုလုန်တို့ ဖြစ်သည်။
အခြားသကေတလက္ခဏာများသည် အမည်နာမတတ်၍ မဖော်ပြထားသဖြင့် အနက်ဖွင့်ဆိုရာတွင် သတိထားဂရုစိုက်၍ ဖွင့်ဆိုရသည်။
စာအုပ်ပေါ်ရှုထောင့် ဗျာဒိတ်ကျမ်းကို လေ့လာသောအခါ စိတ်ထဲတွင် အမြဲစွဲမှတ်ရမည့်အရာမှာ အသင်းတော်နှင့် ဣသရေလတို့နှစ်ခုကြား ကွာခြားချက်ဖြစ်သည်။
အသင်းတော်သည် ကောင်းကင်နိုင်ငံနှင့်ဆိုင်၍ ဝိညာဉ်ကောင်းကြီး မင်္ဂလာ သွန်းလောင်းထားရာ ခရစ်တော်၏ မင်္ဂလာဖြစ်ပွားရာ သတို့သမီးလည်းဖြစ်သည်။
ဣသရေလသည် ဘုရားသခင် ရှေးဟောင်းရွေးချယ်ထားသော လောကလူသား၊ ဘုရားသခင်က နိုင်ငံပေးမည်ဟု ကတိတော်ပြုခဲ့သူ၊ မေရှိယ အုပ်စိုးမှုအောက်ရှိ လောကနိုင်ငံသားများဖြစ်သည်။
စစ်မှန်သော အသင်းတော်အကြောင်းကို ပထမပိုင်း အခန်း ၃ခန်းတွင် ရှင်းပြထားသည်။
သို့သော် (၁၉:၆-၁၀)တွင် သိုးသူငယ် မင်္ဂလာဆောင်ပွဲထိ တောက်လျှောက် ရှင်းပြခြင်းမရှိ။
ဘေးဒဏ်ကြီးကာလ (၄:၁-၁၉:၅)သည် အဓိကအားဖြင့် ဣသရေလများ၏ အကျင့်သိက္ခာနှင့် သက်ဆိုင်သည်။
ဤဗျာဒိတ်ကျမ်းကို အထက်က ဖော်ပြခဲ့သည့် အချက်များအတိုင်း အနက်ဖွင့်ဆိုရမည်ဟု မဆိုလိုကြောင်း ပြောချင်ပါသည်။
အချို့က ဤကျမ်းစာအုပ်သည် လောကအသင်းတော် သမိုင်းကြောင်းတမျိုးတည်းဟု ထင်တတ်ကြသည်။
အချို့က ယောဟန် လက်ထက်က အသင်းတော်များအကြောင်း အစအဆုံး ရှင်းပြခြင်းသာဖြစ်သည်ဟု ထင်မှတ်ကြသည်။
မိုက်မဲသောအရာများသည် တခဏပျောက်ဆုံး ဝေးလွင့်သွာကြောင်း ဘုရားသားသမီးများအား သွန်သင်ပါသည်။
ပျက်စီးတတ်သော သင်္ခါရတရားကို သင်ခန်းစာယယလျက် သခင်ဘုရားကြွ ရောက်လာခြင်းကို စိတ်ရှည်စွာ သည်းခံဖို့ တိုက်တွန်းအားပေးခြင်းဖြစ်သည်။
မယုံကြည်သူများအတွက် ဤကျမ်းစာအုပ်သည် ခြောက်လှန့်ခြင်းနှင့် ကယ်တင်ရှင်သခင်အား မထီမဲ့မြင်ပြု ငြင်းပယ်စရာသာဖြစ်သည်။
ရှင်ယောဟန် မြင်ခဲ့သော အရာများ (အခန်း ၁) (က) ခေါင်းစဉ်နှင့် နှုတ်ခွန်းဆက် မင်္ဂလာ(၁:၁-၈) (ခ) ခရစ်တော်ဘုရားအား ဝတ်လုံတော်ဖြင့် မြင်ရခြင်း (၁:၉-၂၀) ၂။
ယခုရှိသောအရာများ၊ သခင်ဘုရားထံမှ ပေးစာများ (အခန်း ၂၊၃) (က) ဧဖက်အသင်းတော်သို့ (၂:၁-၇) (ခ) စမုရန အသင်းတော်သို့ (၂:၈-၁၁) (ဂ) ပေရဂံ အသင်းတော်သို့ (၂:၁၂-၁၇) (ဃ) သွာတိရ အသင်းတော်သို့ (၂:၁၈-၂၉) (င) သာဒိ အသင်းတော်သို့ (၃:၁-၆) (စ) ဖိလဒေဖိ အသင်းတော်သို့ (၃:၇-၁၃) (ဆ) လေဒိကိ အသင်းတော်သို့ (၃:၁၄-၂၂) ၃။
နောင်ဖြစ်လတံ့သော အရာများ (အခန်း ၄–၂၂) (က) ဘုရားသခင်၏ ပလ္လင်တော် (အခန်း ၄) (ခ) သိုးသူငယ်နှင့် စာလိပ်ခုနှစ်ခွေ (အခန်း ၅) (ဂ) ဖွင့်ထားသော တံဆိပ်(၆)ခု (အခန်း ၅) (ဃ) ဘေးဒဏ်ကြီးကာလမှ ကယ်တင်ခြင်း ရသူများ (အခန်း ၇) (င) သတ္တမမြောက် တံဆိပ်နှင့် တံပိုး(၇)လက် စမှုတ်ခြင်း (အခန်း ၈၊၉) (စ) တန်ခိုးတော် ကောင်းကင်တမန်နှင့် စာချွန်တော် (အခန်း ၁၀) (ဆ) သက်သေခံချက်နှစ်ခု (၁၁:၁-၁၄) (ဇ) သတ္တမတံပိုး (၁၁:၁၅-၁၉) (ဈ) ဘေးဒဏ်ကြီးကာလ၏ ပုံပန်းသဏ္ဌာန် (အခန်း ၁၂၊၁၅) (ည) ဖလားခုနှစ်လုံး တရားစီရင်ချက် (အခန်း ၁၆) (ဋ) မဟာဗာဗုလုန် ပျက်စီးခြင်း (အခန်း ၁၇၊၁၈) (ဌ) ခရစ်တော် ကြွလာခြင်းနှင့် အနှစ်တစ်ထောင်နိုင်ငံတော် (၁၉:၁ -၂၀:၉) (ဍ) စာတန်နှင့် မယုံကြည်သူများအား အပြစ်စီရင်ခြင်း (၂၀:၁၀-၁၅) (ဎ) ကောင်းကင်သစ်နှင့် မြေကြီးသစ် (၂၁:၁-၂၂:၅) (ဏ) သတိပေးချက် အဆုံးသတ်ခြင်း၊ လုံခြုံခြင်း ဖိတ်ခေါ်ခြင်းနှင့် ကောင်းကြီးမင်္ဂလာပေးခြင်း (၂၂:၆-၂၁) ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
အနော်ရထာလမ်း(ယခင်ဖရေဇာလမ်း)သည် ကမ်းနားလမ်း (သခင်မြပန်းခြံမှတ်တိုင်)အနီးမှစ၍ အောက်ပုဇွန်တောင်လမ်း (ညောင်တန်းမှတ်တ်ိုင်)အနီးတွင် ဆုံးပါသည်။
ရန်ကုန်မြို့ တောင်ပိုင်းတွင်ရှိသော အဓိကလမ်းမကြီးဖြစ်သည်။
ထိုလမ်းကြီးသည် အရှေ့မှအနောက်သို့ဖောက်လုပ်ထားပြီး ဗိုလ်ချုပ်အောင်ဆန်းလမ်း၊မဟာဗန္ဓုလလမ်းတို့နှင့် အပြိုင်တည်နေသည်။
ထိုလမ်းမကြီးပေါ်တွင် မဟာဗိသျှနုဟိန္ဒူဘုရားကျောင်း ရှိသည်။
ကဏ္ဍ:ရန်ကုန်မြို့ရှိ လမ်းများ။
မြန်မာ လုံချည် တော်တော် များများ မှာ ၂/၈၀ ၊ ၂/၁၀၀ ချည်သား စစ်စစ် နဲ့ရက်လုပ်ထားတယ် ဆိုတာကို ၊ နှစ်ပေါင်း ၈၀ နှစ်ပေါင်း ၁၀၀ သက်တမ်းရှိတဲ့ ချည်သားလို့အထင်မှား တတ်ကြပါတယ်။
၂/၈၀ ၊ ၂/၁၀၀ ဆိုတာ ဘာလဲ? သူတို့ကြားက ကွာခြားချက်က ဘာတွေလဲ ဆိုတာ သိရသလောက်လေး မျှဝေပေးချင်ပါတယ်။
၂/၈၀ ၊ ၂/၁၀၀ ဆိုတာက ၈၀ ချည်ဂိတ် (သို့မဟုတ်) ၁၀၀ ချည်ဂိတ် ရှိတဲ့ ချည်ပင် နှစ်ပင်ကို လိမ်ပြီး ကျစ်ထားခြင်း ဖြစ်ပါတယ်။
ဒီလို ၈၀ ၊ ၁၀၀ ဆိုတဲ့ ချည်ဂိတ်တွေကို ဘယ်လိုခွဲခြားသလဲ ဆိုတော့ . . . ချည်မှာ စံသတ်မှတ်ချက် တစ်ခုအနေနဲ့ ချည်ဂိတ်(ချည်နံပါတ်) အမျိုးမျိုးကို အနောက်နိုင်ငံများမှာ အသုံးပြု တဲ့ ပုံသေတွက်ချက်နည်းများ နဲ့တွက်ချက်ပြီး ခွဲခြား သတ်မှတ် ထားခြင်းဖြစ်ပါတယ်။
ဒီနေရာမှာလဲ ပုံသေတွက်ချက်နည်းပေါင်း များစွာရှိပြီး ချည်ရဲ့အရှည်ကို အခြေပြုတွက်ချက်ကြသလို ၊ တချို့ကတော့ ချည်ရဲ့အလေးချိန်ကို အခြေပြုတွက်ချက်ကြပါတယ်။
မြန်မာနိုင်ငံမှာတော့ ချည်ရဲ့အလေးချိန်ကိုသာ အခြေပြုတွက်ချက်ခွဲခြား ကြပါတယ်။
အလေးချိန်ကို အခြေပြု တွက်ချက်သော ပုံသေနည်းမှာ - Count(ချည်နံပါတ်)= 840 yards per pound ဖြစ်ပါတယ်။
အဓိပ္ပာယ် ကတော့ ချည်နံပါတ်ဆိုတာ သတ်မှတ်အလေးချိန် (၁) ပေါင် မှာ ကိုက် (၈၄၀)အကြိမ်အရေအတွက် ဘယ်လောက်ပါသလဲဆိုတာကို တိုင်းတာဖော်ပြခြင်း သဘော ဖြစ်ပါတယ်။
ဥပမာ - ၈၀ ချည်ဆိုရင် ချည်အလေးချိန် (၁)ပေါင်မှာ (၈၄၀)ကိုက် အကြိမ်ပေါင်း(၈၀) ပါဝင်တယ်လို့ဆိုလိုခြင်းဖြစ်တယ်။
ဒါကြောင့် ၈၀ ချည် (၁)ပေါင်မှာ (၈၀×၈၄၀ကိုက်)=၆၇၂၀၀ ကိုက် အရှည်ရှိပါတယ်။
ဒီလို ၈၀ချည်ဂိတ် ရှိတဲ့ ၂ ပင်ကို လိမ်ပြီး ကျစ်ထားခြင်းဖြစ်လို့၂/၈၀ ချည်လို့ခေါ်ဆိုခြင်း ဖြစ်တယ်။
စံအလေးချိန် (၁)ပေါင်မှာ - ၄၀ ချည် ဆိုရင် ( ၄၀×၈၄၀ ကိုက်) = ၃၃၆၀၀ ကိုက် ၈၀ ချည် ဆိုရင် (၈၀×၈၄၀ ကိုက်) = ၆၇၂၀၀ ကိုက် ၁၀၀ ချည် ဆိုရင် (၁၀၀×၈၄၀ ကိုက်) = ၈၄၀၀၀ ကိုက် ပါဝင်ကြောင်းတွက်ချက်လို့ရပါတယ်။
ချည်ရဲ့အရွယ်အစား (size) နဲ့ လုံးပတ် (diameter) ကို တိုင်းတာ ကြည့်ရင်လဲ ခွဲခြားသိမြင်နိုင်ပါတယ်။
စံအလေးချိန် (၁) ပေါင်မှာ ရှိတဲ့ ၄၀ ချည်ရဲ့ စုစုပေါင်း အရှည် (၃၃၆၀၀)ကိုက် ထက် ၈၀ ချည်ရဲ့စုစုပေါင်း အရှည်(၆၇၂၀၀)ကိုက် က ပိုရှည်ပါတယ်။
ဒါကြောင့် ပိုရှည်တဲ့ ချည်က ပိုပြီး လုံးပတ်သေးကာ ချည်ကို ( Cross Section) ဖြတ်ကြည့်ရင်လဲ ချည်(size) လုံးပတ် အရွယ်အစား ပိုသေးကြောင်း တွေ့ရပါတယ်။
ဒီလိုပဲ စံအလေးချိန်(၁)ပေါင်မှာ ၈၀ ချည်ဂိတ်ရှိတဲ့ ချည်ထက် ၁၀၀ ချည်ဂိတ်ရှိတဲ့ ချည်က ပိုရှည်ပြီး လုံးပတ် ပိုသေးပါတယ်။
ဒါကြောင့် ချည်ဂိတ် (ချည်နံပါတ်) ကြီးလာလေလေ ၊ လုံးပတ်ပို သေးလေလေ အရည်အသွေး ပိုမိုကောင်းမွန်တဲ့ ဝါဂွမ်းများကို အသုံးပြုရလေလေ ၊ ချည်သား ပိုမိုချောမွေ့ပြေပြစ်လာလေလေ ဖြစ်လို့ရက်လုပ်ထားသော အထည်သား ကလည်း ပိုမိုကောင်းမွန်လေလေ ဖြစ်ပါတယ်။
ဥပမာ - ၄၀ ချည်ဂိတ် နဲ့ရက်လုပ်ထားတဲ့ လုံချည်ထက် ၈၀ ချည်ဂိတ်နဲ့ရက်လုပ်ထားတဲ့ လုံချည်က ပိုမို ကောင်းမွန်ပြီး ၊ ၈၀ ချည် ဂိတ် ထက် ၁၀၀ ချည်ဂိတ်နဲ့လုံချည်က ပိုမို ချောမွေ့ပြေပြစ် ကောင်းမွန်ခြင်း ဖြစ်ပါတယ်။
စံတော်မီဝိသေသလက္ခဏာ ကမ္ဘာဦးကျမ်း (ဂရိ – အစပထမဟုအနက်ရသည်)ကို ယုဒများက Bereshith ဟုခေါ်၍ ဟေဗြဲများက ” အစမူလပထမ ” ဟုလည်းခေါ်ကြသည်။
ဤကျမ်းစာတွင် သတ္တလောက၊ ဩကာသလောက မည်သို့ဖြစ်ပေါ်လာပုံ၊ မည်သူက ဖန်ဆင်း၍ ဖန်ဆင်းသူသည် မည်ကဲ့သို့သောသူဖြစ်သနည်းစသည့် စိတ်ဝင်စားဖွယ်ရာ အကြောင်းရေးထားသည်။
ဘုရားသခင်၏ အစေခံမောရှေက သန့်ရှင်းဝိညာဉ်တော်ပါဝင်မှုဖြင့် ယောက်ျား၊ မိန်းမများ စတင်ပေါက်ဖွားလာပုံ၊ အိမ်ထောင်ပြုခြင်း၊ မိသားစုအပြစ်ဒုစရိုက်၊ ယဇ်ပူဇော်ခြင်း၊ မြို့ပြပြည်ရွာ၊ ရောင်းဝယ် ဖောက်ကားခြင်း၊ စိုက်ပျိုးမွေးမြူခြင်း၊ တေးဂီတ၊ ဝတ်ပြုကိုးကွယ်ခြင်း၊ ဘာသာစကားနှင့် ကမ္ဘာပေါ်တွင် တိုင်းနိုင်ငံများ ပေါ်ထွန်းပြန့်ကြဲလာပုံ အစရှိသည်တို့ကို အခန်းကြီး (၁၁)ခန်းဖြင့် ရေးသားထားသည်။
အခန်း ၁၂ မှ ၅ဝ တွင် ဣသရေလလူမျိုးပေါ်ထွန်းလာပုံ၊ ဘုရားသခင်က ရွေးကောက်ထားပုံ၊ ဝိညာဉ်ရေးရာတွင် ကမ္ဘာသူ ကမ္ဘာသားများက မျက်လုံးဒေါက်ထောက်ကြည့်နေရမည့်အကြောင်းများ ရေးထားသည်။
ဣသရေလတို့၏ ဘိုးဘေးအာဗြဟံ၊ ဣဇက်၊ ယာကုပ်၏သား (၁၂)ပါး၊ အထူးသဖြင့် ယောသပ်၏ ဘုရားတရား မိဘကြည်ညိုပုံမှစ၍ လူသန်းပေါင်းများစွာဆင်းသက်လာကြပုံတို့ကို ရေးထားသည်။
ကမ္ဘာဦးကျမ်းသည် သမ္မာကျမ်းစာအုပ် (၆၅)အုပ်၏အဓိကမဏ္ဍိုင်ဖြစ်သောကြောင့် အသေအချာ သိရှိနားလည်ဖို့ လိုအပ်သည်။
အခြားကျမ်းစာအားလုံးသည် ဤကျမ်းပေါ်တွင် ပန္နက်တည်၍ တည်ဆောက်ကြခြင်းဖြစ်သည်။
ကျမ်းရေးသူ ရှေးဦးယုဒများနှင့် ခရစ်ယာန်ယုံကြည်ခြင်း လက်ခံသူတိုင်းက ဘုရားသခင်၏လူ၊ ဣသရေလတို့ကို ပညတ်တရားပေးသော မောရှေ၏လက်ရာဟု လက်ခံကြသည်။